ريا و سكينه

ريا وسكينه اتنين من اشهر السفاحين فى تاريخ الإجرام فى مصر , اخوات من الصعيد وبعدين راحوا على بني سويف وبعدها راحوا على كفر الزيات وفى الاخر استقروا فى اسكندريه فى اوائل القرن العشرين , واللى ارتكبوا فيها جرايمهم.كانوا بيخطفوا الستات ويقتلوهم ويسرقوا دهبهم وكان بيساعدهم فى الجرايم دى محمد عبد العال جوز سكينه وحسب الله سعيد مرعى جوز ريا، واتنين تانين هم عرابى حسان وعبد الرازق يوسف. اتقبض عليهم واتعدموا بالشنق فى ديسمبر سنة 1921. بيعتبروا اشهر اتنين ستات مجرمين فى تاريخ مصر.
 قصتهم 
ريا وسكينة كانوا اختين من الصعيد، اشتهروا انهم اول ستات يتنفذ فيهم حكم الإعدام في تاريخ مصر الحديث، بعد سلسلة من جرائم القتل اللي عملوها في اسكندرية في بداية القرن العشرين.

بعد ما عاشوا فقر شديد في الصعيد، قرروا يهاجروا مع اهلهم لاسكندرية اللي كانت وقتها معظم سكانها اجانب. في الوقت ده كتير من سكان الصعيد هاجروا من الصعيد لاسكندرية وشغلوا بناتهم في الرقص وفي بيوت الدعارة ورغم ان بيوت الدعارة كانت مرخصة ومنتشرة في الصعيد وقتها وكان بتشتغل فيها بنات الصعيد في الصعيد لكن الفلوس اللي هيكسبوها في اسكندرية هتكون اكبر بكتير لان اكتر دعارة بنات الصعيد في اسكندرية كانت مع الاجانب والجنود الانجليز وبيكسبوا فلوس اكتر.

ريا وسكينة اشتغلوا في المجال كمومسات في بيوت الدعارة، وبعدها فتحوا بيوت صغيرة في حي اللبان، لكن مع الوقت دخلوا عالم الجريمة، وبدأوا يسرقوا ويقتلوا الستات وياخدوا دهبهم، ويدفنوا الجثث تحت البيوت.

الجريمة اكتشفت سنة 1920 لما الشرطة لقت جثث مدفونة، واتقبض عليهم هما وازواجهم، واتحاكموا واتعدموا شنقا سنة 1921 وبقوا اول ستات في تاريخ مصر الحديث يتعدموا. قضيتهم بقت مشهورة جدا، واتعمل عنها افلام ومسلسلات ومسرحيات.

 بيوت الجرايم 
البيوت اللى حصلت فيها جرايم القتل العمد كانو اربعه وكلها كانت قريبين من ميدان المنشيه فى اللبان ، و كان سوق زنقة الستات القريب من ميدان المنشيه هو اللى بيصطادوا منه اغلب ضحاياهم، والبيوت هى:
 نمره 5 شارع ماكوريس.
 نمره 38 شارع على بك الكبير.
 نمره 6 حارة النجاة.
 نمره 8 حارة النجاة.
 ريا وسكينه فى الفن 
الكتير من الاعمال الفنية
قصة ريا و سكينه استخدمت فى السينما و المسرح و من اشهرهم:
200px|thumb|left|مسرحية ريا و سكينه
 فيلم ريا وسكينه، انتج سنه 1953، بطوله نجمه ابراهيم و زوزو حمدى الحكيم و انور وجدى و رياض القصبجى و سعيد خليل و فريد شوقى و شكرى سرحان و سميره احمد و برلنتى عبد الحميد
 فيلم اسماعيل ياسين يقابل ريا وسكينه،انتج سنة 1955 ، بطوله اسماعيل ياسين ومعاه ثريا حلمى و نجمه ابراهيم و زوزو حمدى الحكيم و رياض القصبجى و نظيم شعراوى و عبد الفتاح القصرى و عبد المنعم اسماعيل
 فيلم ريا وسكينه، انتج سنة 1983، بطوله شريهان و يونس شلبى و حسن عابدين و نعيمه وصفى و نعيمه الصغير و سميحة توفيق و سناء يونس
 مسرحية ريا وسكينه ، بطولة سهير البابلى و شاديه و عبدالمنعم مدبولى و احمد بدير و سميحة توفيق
 مسلسل مسلسل ريا وسكينه، انتج 2005، بطوله عبلة كامل و سميه الخشاب و سامى العدل و احمد ماهر و صلاح عبدالله و محمد الشقنقيرى
 برنامج تلفزيونى عنوانه : ريا وسكينه قدمته هاله فاخر و غادة عبد الرازق
200px|thumb|right|فيلم ريا و سكينه
200px|thumb|left|اسماعيل ياسين يقابل ريا وسكينة
 مصادر 

 لينكات برانيه 


تصنيف:مجرمين مصريين
تصنيف:قتالين قتلى
تصنيف:مصريين اتعدموا